**Rukomet** se na **Olimpijskim igrama** prvi put pojavio 1936. godine u Berlinu i to u formi velikog rukometa, koji se igrao na otvorenom. Nakon berlinske Olimpijade, rukomet nije bio dio olimpijskog programa sve do 1972. godine, kada je dvoranski rukomet postao službeni olimpijski sport za muškarce, odnosno 1976. godine, kada je rukomet dobio i natjecanje u ženskoj konkurenciji. Od tog trenutka, rukomet je standardni sport na ljetnim Olimpijskim igrama.

Turnir za muškarce
------------------

**Rukometni turnir na Olimpijskim igrama za muškarce** igra se svake četiri godine u sklopu Olimpijskih igara. Muški turnir je, u formi velikog rukometa, prvi put odigran na Olimpijskim igrama 1936. godine u Berlinu, ali je onda ukinut i nije igran sve do Olimpijskih igara 1972. godine u Münchenu. Od 1972. godine, turnir se igra na svim Olimpijskim igrama. 

Trenutno na glavnom turniru sudjeluje 12 reprezentacija sa svih kontinenata osim Oceanije, a aktualni prvak je Francuska, kojoj je to rekordni treći naslov. Nakon Francuske, po dva naslova imaju Sovjetski Savez, SFR Jugoslavija, Hrvatska i Rusija, s tim da je potonja svoj prvi naslov osvojila kao Ujedinjeni tim. 

### Historija

Unatoč njegovoj globalnoj popularnosti u suvremenom svijetu sporta, rukomet je relativno kasno uveden u službeni program Olimpijskih igara. Prva pojava ovog sporta bila je u sklopu Olimpijskih igara 1936. godine u Trećem Reichu, ali u formi velikog rukometa, koji se danas više ne igra. Na turniru je sudjelovalo ukupno šest reprezentacija (Sjedinjene Države kao jedina neeuropska reprezentacija), a igralo se u grupnom sustavu u kojeme je, na kraju, slavio domaćin - Treći Reich. 

Zbog Drugog svjetskog rata, Olimpijske igre nisu ponovno organizirane sve do 1948. godine, međutim rukomet nije uvršten kao sport na tim igrama. Na Olimpijadi 1952. u Helsinkiju, veliki rukomet je uvršten kao demonstracijski sport, a jedinu utakmicu odigrale su Švedska i Danska, međutim isti se nikada nije formalno vratio na Olimpijske igre. Iako je 1954. godine došlo do obnove Svjetskog prvenstva u dvoranskom rukometu, isti se na Olimpijadi nije pojavio sve do Igara 1972. godine u Münchenu. Te je godine organiziran samo muški turnir, na kojemu je sudjelovalo ukupno 16 reprezentacija sa četiri kontinenta; prvak je bila SFR Jugoslavija, koja je u finalu svladala Čehoslovačku 21:16. 

Od minhenske Olimpijade, rukomet je postao standardni dio olimpijskog programa te se kontinuirano igra na svim Olimpijadama. Na Olimpijadi 1976. sudjelovalo je 11 ekipa, dok je od Olimpijade 1980. godine u Moskvi ustaljen broj od ukupno 12 sudionika završnog turnira. 

Olimpijskim turnirima u vrijeme Hladnoga rata mahom su dominirale zemlje Istočnog bloka. Tako je SFR Jugoslavija na turniru u Los Angelesu 1984. godine osvojila svoje drugo zlato, dok je Sovjetski Savez osvajao titule 1976. i 1988. godine; olimpijski turnir u Moskvi osvojila je Istočna Njemačka, kojoj je to bio jedini osvojeni međunarodni turnir. Na Olimpijskom turniru 1992. pobjedu je odnio Ujedinjeni tim, koji je predstavljao 12 od 15 zemalja bivšeg Sovjetskog Saveza (Baltičke zemlje nastupale su samostalno); danas se ta medalja pripisuje Rusiji, koja je zlato osvojila i 2000. godine. 

Francuska rukometna reprezentacija je 2012. godine postala prva i jedina muška reprezentacija koja je uspješno obranila olimpijsko zlato.
Olimpijski turnir 1996. godine u Atlanti osvojila je Hrvatska, koja je, vođena izbornikom Kljaićem, tako osvojila svoje prvo zlato. Drugi put će postati prvaci 2004. godine pod vodstvom izbornika Červara. Kada je Onestina Francuska 2008. i 2012. osvojila zlatnu medalju, postala je prva muška reprezentacija u historiji koja je obranila olimpijsko zlato. 

Zanimljivo je primijetiti kako Švedska, koja je 90-ih godina dominirala svjetskim rukometom, nikada nije bila olimpijski prvak; čak su četiri puta igrali u finalu (tri puta uzastopno od 1992. do 2000. te 2012.), međutim svaki puta su osvajali srebrnu medalju.

Na turniru u Riju de Janeiru, Francuska reprezentacija je ulaskom u finale dobila priliku da postane prva muška reprezentacija koja će tri puta za redom osvojiti olimpijsko zlato. Međutim, u finalu su izgubili od Danske, kojoj je to bilo prvo olimpijsko finale i prva medalja na tom turniru. Francuska je, ipak, postala prva reprezentacija koja je osvojila tri olimpijska zlata u muškom rukometu 2021. kada je u finalu Igara 2020. godine pobijedila Dansku 25:23, postavivši tako novi rekord.

### Format

Uz izuzetak Igara 1936. i 1972. godine, format natjecanja na Olimpijskim igrama je u potpunosti ujednačen. Na Olimpijskim igrama 1936. godine igrao se veliki rukomet i sudjelovalo je samo šest reprezentacija, koje su dobile pozivnice. Momčadi su bile raspoređene u dvije grupe po tri reprezentacije, a dvije prvoplasirane momčadi iz obaju grupa su prolazile u završnu grupu, gdje su igrale međusobno; pobjednik turnira bila je momčad s najviše bodova u drugoj grupnoj fazi, a posljednje momčadi iz prve grupne faze su međusobno igrale za peto i šesto mjesto. Što se tiče turnira 1972. godine, na njemu je sudjelovalo ukupno 16 reprezentacija. Reprezentacije su bile raspodjeljene u četiri grupe po četiri ekipe, a u drugu fazu su prolazile dvije najbolje plasirane momčadi iz svake skupine; ostale momčadi međusobno su igrale za plasman. Druga faza sastojala se također od grupa, točnije dvije grupe po četiri ekipe. Pobjednici grupa odlazili su u finale, a drugoplasirani u utakmicu za broncu, dok su treća i četvrta momčad igrale utakmice za plasman.

Od 1976. godine, olimpijski turnir je sveden na 12 reprezentacija i tako se zadržalo i do danas. Momčadi su se kvalificirale preko Svjetskog prvenstva i kvalifikacijskih turnira, a kasnije je omogućena kvalifikacija i preko kontinentalnih prvenstava. Dvanaest reprezentacija raspoređeno je u dvije grupe po šest, s tim da je kroz godine variralo koliko reprezentacija ide dalje. Tako do 1992. godine nije bilo faze na izbacivanje već su prvoplasirane momčadi iz grupa igrale u finalu, a drugoplasirane su se borile za broncu; ostale reprezentacije igrale su za plasman. Na turnirima 1992. i 1996. uvedeno je polufinale za dvije najbolje plasirane momčadi iz dvaju grupa, dok od 2000. godine iz grupne faze prolaze ukupno četiri reprezentacije koje igraju četvrtfinale, polufinale i finale; druga faza je, tako, faza na izbacivanje.

### Rezultati

#### Pregled dosadašnjih turnira

| Godina | Domaćin | Finale | Utakmica za 3. mjesto |
| --- | --- | --- | --- |
| Zlatni | Rezultat | Srebrni | Brončani | Rezultat | Četvrtoplasirani |
| 1936. | Treći Reich Berlin, Treći Reich | **Treći Reich** | Grupni sustav | Austrija | Švicarska | Grupni sustav | Mađarska |
| *Rukomet se od 1948. do 1968. nije igrao na Olimpijskim igrama* |
| 1972. | Zapadna Njemačka München, Zapadna Njemačka | **SFR Jugoslavija** | **21:16** | Čehoslovačka | SR Rumunjska | **19:16** | Istočna Njemačka |
| 1976. | Kanada Montreal, Kanada | **Sovjetski Savez** | **19:15** | SR Rumunjska | Poljska | **21:18** | Zapadna Njemačka |
| 1980. | Sovjetski Savez Moskva, Sovjetski Savez | **Istočna Njemačka** | **23:22**(produžeci) | Sovjetski Savez | SR Rumunjska | **20:18** | Mađarska |
| 1984. | Sjedinjene Američke Države Los Angeles, Sjedinjene Države | **SFR Jugoslavija** | **18:17** | Zapadna Njemačka | SR Rumunjska | **23:19** | Danska |
| 1988. | Južna Koreja Seoul, Južna Koreja | **Sovjetski Savez** | **32:25** | Južna Koreja | SFR Jugoslavija | **27:23** | Mađarska |
| 1992. | Španija Barcelona, Španjolska | **Ujedinjeni tim** | **22:20** | Švedska | Francuska | **24:20** | Island |
| 1996. | Sjedinjene Američke Države Atlanta, Sjedinjene Države | **Hrvatska** | **27:26** | Švedska | Španjolska | **27:25** | Francuska |
| 2000. | Australija Sydney, Australija | **Rusija** | **28:26** | Švedska | Španjolska | **26:22** | SR Jugoslavija |
| 2004. | Grčka Atena, Grčka | **Hrvatska** | **26:24** | Njemačka | Rusija | **28:26** | Mađarska |
| 2008. | Narodna Republika Kina Peking, Kina | **Francuska** | **28:23** | Island | Španjolska | **35:29** | Hrvatska |
| 2012. | Ujedinjeno Kraljevstvo London, Ujedinjeno Kraljevstvo | **Francuska** | **22:21** | Švedska | Hrvatska | **33:26** | Mađarska |
| 2016. | Brazil Rio de Janeiro, Brazil | **Danska** | **28:26** | Francuska | Njemačka | **31:25** | Poljska |
| 2020. | Japan Tokyo, Japan | Francuska**Francuska** | **25:23** | Danska | Španjolska | **33:31** | Egipat |
| 2024. | Francuska Pariz, Francuska |  | **:** |  |  | **:** |  |

#### Uspješne reprezentacije

Uključujući i zemlje koje danas više ne postoje, ukupno 39 zemalja je sudjelovalo u završnom olimpijskom turniru za muškarce. Od tih 39 zemalja, njih je trinaest igralo u finalu (ne računajući turnir iz 1936. kada se igrala samo grupna faza), dok je ukupno osam zemalja osvojilo zlatnu medalju. 

Od osam osvajača zlatne medalje, samo je Francuska osvajala zlato tri puta, dok su četiri reprezentacije to ostvarile dva puta. SFR Jugoslavija je prva momčad koja je postala dvostruki olimpijski prvak (1972. i 1984.), a to su još uspjele i reprezentacije Sovjetskog Saveza (1976. i 1988.), Hrvatske (1996. i 2004.) i Rusije (1992. kao Ujedinjeni tim, i 2000.); Francuska je jedina muška reprezentacija koja je uspješno obranila naslov olimpijskog prvaka, dok je treći naslov osvojen kasnije. Po jedno zlatno odličje imaju Njemačka (1936. kao Treći Reich), Istočna Njemačka (1980.) i Danska (2016.). 

Francuska ujedno ima i pet osvojenih medalja ukupno, što je rekord olimpijskog turnira. S druge strane, reprezentacije Švedske, Rumunjske i Španjolske imaju najviše osvojenih medalja, bez da su ikada osvajale zlatno odličje; Švedska je četiri puta bila srebrna, Rumunjska je osvojila jedno srebro i tri brončane medalje, dok je Španjolska čak četiri puta bila brončana. Četiri medalje ima još i Njemačka, međutim ta je reprezenetacija bila olimpijski prvak. Sve reprezentacije koje su se našle među četiri najbolje bile su iz Europe, osim Južne Koreje, koja je 1988. godine osvojila srebrnu medalju, i Egipta, koji je na Igrama 2020. godine osvojio četvrto mjesto.

|  Rang  | Zemlja | Zlato | Srebro | Bronca | Ukupno |
| --- | --- | --- | --- | --- | --- |
| 1 |  Francuska | 3 | 1 | 1 | **5** |
| 2 | *Sovjetski Savez Sovjetski Savez* | 2 | 1 | 0 | **3** |
| 3 | *Socijalistička Federativna Republika Jugoslavija SFR Jugoslavija* | 2 | 0 | 1 | **3** |
|  Rusija\* | 2 | 0 | 1 | **3** |
|  Hrvatska | 2 | 0 | 1 | **3** |
| 4 |  Njemačka1 | 1 | 2 | 1 | **4** |
| 5 |  Danska | 1 | 1 | 0 | **2** |
| 6 |  *Istočna Njemačka* | 1 | 0 | 0 | **1** |
| 6 |  Švedska | 0 | 4 | 0 | **4** |
| 7 |  Rumunjska | 0 | 1 | 3 | **4** |
| 8 |  Austrija | 0 | 1 | 0 | **1** |
|  *Čehoslovačka* | 0 | 1 | 0 | **1** |
|  Južna Koreja | 0 | 1 | 0 | **1** |
|  Island | 0 | 1 | 0 | **1** |
| 9 |  Španjolska | 0 | 0 | 4 | **4** |
| 10 | Švicarska Švicarska | 0 | 0 | 1 | **1** |
|  Poljska | 0 | 0 | 1 | **1** |
| **Ukupno** | **14** | **14** | **14** | **42** |

**Napomena:** Reprezentacije u italiku označavaju one zemlje koje su se u međuvremenu raspale ili spojile s drugim zemljama.
\* Zlatna medalja koju je Ujedinjeni tim osvojio 1992. danas se pripisuje Rusiji.
1 Uključuje i odličja koja je osvojila Zapadna Njemačka.

### Nagrade

| Olimpijada | Najbolji strijelac |  | Najbolji golman |  | Najbolji igrač |
| --- | --- | --- | --- | --- | --- |
| Igrač | Gol. | Uda. |  % | Uta. |
| Njemačka 1936. | Njemačka Hans Theilig | 22 | N/D | N/D | 5 | N/D | N/D |
| Njemačka 1972. | Rumunija Gheorghe Gruia | 37 | N/D | N/D | 7 |
| Kanada 1976. | Rumunija Ștefan Birtalan | 32 | N/D | N/D | 5 |
| Danska Bent Larsen | 32 | N/D | N/D | 6 |
| Sovjetski Savez 1980. |  Jerzy Klempel | 44 | N/D | N/D | 6 |
| Sjedinjene Američke Države 1984. | Švedska Björn Jilsén | 50 | N/D | N/D | 6 |
| Južna Koreja 1988. | Južna Koreja Gang Jae-won | 49 | N/D | N/D | 6 |
| Španija 1992. |  Talant Dujšebajev | 47 | N/D | N/D | 7 |  Andrej Lavrov |
| Sjedinjene Američke Države 1996. | Hrvatska Patrik Ćavar | 43 | 60 | 72% | 6 | Švedska Mats Olsson |
| Australija 2000. | Švedska Stefan Lövgren | 51 | N/D | N/D | 8 | Švedska Peter Gentzel |
| Grčka 2004. | Južna Koreja Yun Gyeong-shin | 58 | N/D | N/D | 8 | Njemačka Henning Fritz |
| Narodna Republika Kina 2008. | Španija Juanín García | 49 | 65 | 75% | 8 | Francuska Thierry Omeyer |
| Ujedinjeno Kraljevstvo 2012. | Švedska Niclas Ekberg | 50 | 74 | 68% | 8 | Francuska Thierry Omeyer |
| Brazil 2016. | Poljska Karol Bielecki | 55 | 87 | 63% | 8 | Danska Niklas Landin | Danska Mikkel Hansen |
| Japan 2020. | Danska Mikkel Hansen | 61 | 100 | 61% | 8 | Francuska Vincent Gérard | Danska Mathias Gidsel |
| Francuska 2024. |  |  |  |  |  |  |  |

#### Najbolja momčad

| Olimpijada | Golmani | Krila | Pivoti | Vanjski igrači |
| --- | --- | --- | --- | --- |
| Njemačka Berlin 1936. | N/D |
| Njemačka München 1972. |
| Kanada Montreal 1976. |
| Sovjetski Savez Moskva 1980. |
| Sjedinjene Američke Države Los Angeles 1984. |
| Južna Koreja Seoul 1988. |
| Španija Barcelona 1992. |  Andrej Lavrov |  Valerij GopinJužna Koreja Jo Chi-hyo | Švedska Per Carlén | Francuska Denis Lathoud Talant DujšebajevŠvedska Pierre Thorsson |
| Sjedinjene Američke Države Atlanta 1996. | Švedska Mats Olsson | Hrvatska Patrik ĆavarHrvatska Irfan Smajlagić | Rusija Dmitrij Torgovanov | Francuska Frédéric VolleŠvedska Magnus AnderssonFrancuska Stéphane Stoecklin |
| Australija Sydney 2000. | Švedska Peter Gentzel | Južna Koreja Baek Won-cheolRusija Lav Voronjin | Savezna Republika Jugoslavija Dragan Škrbić | Španija Rafael GuijosaŠpanija Talant DujšebajevŠvedska Stefan Lövgren |
| Grčka Atena 2004. | Njemačka Henning Fritz | Španija Juanín GarcíaHrvatska Mirza Džomba | Njemačka Christian Schwarzer | Mađarska Carlos PérezHrvatska Ivano BalićIsland Ólafur Stefánsson |
| Narodna Republika Kina Peking 2008. | Francuska Thierry Omeyer | Island Guðjón Valur SigurðssonŠpanija Albert Rocas | Francuska Bertrand Gille | Francuska Daniel NarcisseIsland Snorri Steinn GuðjónssonIsland Ólafur Stefánsson |
| Ujedinjeno Kraljevstvo London 2012. | Francuska Thierry Omeyer | Švedska Jonas KällmanHrvatska Ivan Čupić | Španija Julen Aguinagalde | Island Aron PálmarssonFrancuska Nikola KarabatićŠvedska Kim Andersson |
| Brazil Rio de Janeiro 2016. | Danska Niklas Landin | Njemačka Uwe GensheimerDanska Lasse Svan Hansen | Francuska Cédric Sorhaindo | Danska Mikkel HansenFrancuska Nikola KarabatićFrancuska Valentin Porte |
| Japan Tokyo 2020. | Francuska Vincent Gérard | Francuska Hugo DescatŠpanija Aleix Gómez | Francuska Ludovic Fabregas | Danska Mikkel HansenFrancuska Nedim RemiliEgipat Jahia Omar |
| Francuska Pariz 2024. |  |  |  |  |

### Rekordi i statistike

#### Kapetani i izbornici reprezentacija olimpijskih prvaka

| Igre | Kapetan | Izbornik | Reprezentacija |
| --- | --- | --- | --- |
| Njemačka 1936. | N/D | Njemačka Otto Günther Kaundinya | Njemačka Treći Reich |
| Zapadna Njemačka 1972. | N/D | Socijalistička Federativna Republika Jugoslavija Vlado Štencl | Socijalistička Federativna Republika Jugoslavija SFR Jugoslavija |
| Kanada 1976. | N/D | Sovjetski Savez Anatolij Jevtušenko | Sovjetski Savez Sovjetski Savez |
| Sovjetski Savez 1980. | N/D | Istočna Njemačka Paul Tiedemann |  Istočna Njemačka |
| Sjedinjene Američke Države 1984. | N/D | Socijalistička Federativna Republika Jugoslavija Branislav Pokrajac | Socijalistička Federativna Republika Jugoslavija SFR Jugoslavija |
| Južna Koreja 1988. | N/D | Sovjetski Savez Anatolij Jevtušenko | Sovjetski Savez Sovjetski Savez |
| Španija 1992. | N/D | Rusija Spartak Mironovič |  Ujedinjeni tim |
| Sjedinjene Američke Države 1996. | Goran Perkovac | Hrvatska Velimir Kljaić |  Hrvatska |
| Australija 2000. | N/D | Rusija Vladimir Maksimov |  Rusija |
| Grčka 2004. | Slavko Goluža | Hrvatska Lino Červar |  Hrvatska |
| Narodna Republika Kina 2008. | Olivier Girault | Francuska Claude Onesta | Francuska Francuska |
| Ujedinjeno Kraljevstvo 2012. | Jérôme Fernandez | Francuska Claude Onesta | Francuska Francuska |
| Brazil 2016. | Niklas Landin | Island Guðmundur Guðmundsson |  Danska |
| Japan 2020. | Michaël Guigou | Francuska Guillaume Gille |  Francuska |
| Francuska 2024. |  |  |  |

#### Nastupi kroz historiju

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Momčad** | **Njemačka1936** | **Zapadna Njemačka1972** | **Kanada1976** | **Sovjetski Savez1980** | **Sjedinjene Američke Države1984** | **Južna Koreja1988** | **Španija1992** | **Sjedinjene Američke Države1996** | **Australija2000** | **Grčka2004** | **Narodna Republika Kina2008** | **Ujedinjeno Kraljevstvo2012** | **Brazil2016** | **Japan2020** | **Francuska2024** | **Ukupno** |
|  Alžir | X | • | • | 10. | 12. | 10. | • | 10. | • | • | • | • | • | • | • | **4** |
|  Argentina | • | • | • | • | • | • | • | • | • | • | • | 10. | 10. | 12. | • | **3** |
|  Australija | • | • | • | • | • | • | • | • | 12. | • | • | • | • | • | • | **1** |
|  Austrija | 2. | • | • | • | • | • | • | • | • | • | • | • | • | • | • | **1** |
|  Bahrein | X | • | • | • | • | • | • | • | • | • | • | • | • | 8. | • | **1** |
|  Brazil | • | • | • | • | • | • | 12. | 11. | • | 10. | 11. | • | 7. | 10. | • | **6** |
|  *Čehoslovačka* | • | 2. | 7. | • | • | 6. | 9. | X | X | X | X | X | X | X | X | **4** |
|  Danska | • | 13. | 8. | 9. | 4. | • | • | • | • | • | 7. | 6. | 1. | 2. | • | **8** |
|  Egipat | • | • | • | • | • | • | 11. | 6. | 7. | 12. | 10. | • | 9. | 4. | • | **7** |
|  Francuska | • | • | • | • | • | • | 3. | 4. | 6. | 5. | 1. | 1. | 2. | 1. | Q | **9** |
|  Grčka | • | • | • | • | • | • | • | • | • | 6. | • | • | • | • | • | **1** |
|  Hrvatska | *Vidi  SFR Jugoslavija* | • | 1. | • | 1. | 4. | 3. | 5. | • | • | **5** |
|  Island | • | 12. | • | • | 6. | 8. | 4. | • | • | 9. | 2. | 5. | • | • | • | **7** |
|  *Istočna Njemačka* | X | 4. | • | 1. | • | 7. | X | X | X | X | X | X | X | X | X | **3** |
|  Japan | • | 11. | 9. | • | 10. | 11. | • | • | • | • | • | • | • | 11. | • | **5** |
|  Južna Koreja | X | • | • | • | 11. | 2. | 6. | • | 9. | 8. | 8. | 11. | • | • | • | **7** |
|  Kanada | • | • | 11. | • | • | • | • | • | • | • | • | • | • | • | • | **1** |
|  Katar | X | • | • | • | • | • | • | • | • | • | • | • | 8. | • | • | **1** |
|  Kina | • | • | • | • | • | • | • | • | • | • | 12. | • | • | • | • | **1** |
|  Kuba | • | • | • | 11. | • | • | • | • | 11. | • | • | • | • | • | • | **2** |
|  Kuvajt | • | • | • | 12. | • | • | • | 12. | • | • | • | • | • | • | • | **2** |
|  Mađarska | 4. | 8. | 6. | 4. | • | 4. | 7. | • | • | 4. | • | 4. | • | • | • | **8** |
|  Norveška | • | 9. | • | • | • | • | • | • | • | • | • | • | • | 7. | • | **2** |
|  Njemačka | 1. | *Vidi  Zapadna Njemačka* | 10. | 7. | 5. | 2. | 9. | • | 3. | 6. | • | **7** |
|  Poljska | • | 10. | 3. | 7. | • | • | • | • | • | • | 5. | • | 4. | • | • | **5** |
|  Portugal | X | • | • | • | • | • | • | • | • | • | • | • | • | 9. | • | **1** |
|  Rumunjska | 5. | 3. | 2. | 3. | 3. | • | 8. | • | • | • | • | • | • | • | • | **6** |
|  Rusija | *Vidi  Sovjetski Savez* | 1. | 5. | 1. | 3. | 6. | • | • | • | • | **5** |
| Sjedinjene Američke Države Sjedinjene Države | 6. | 14. | 10. | • | 9. | 12. | • | 9. | • | • | • | • | • | • | • | **6** |
|  Slovenija | *Vidi  SFR Jugoslavija* | • | • | 8. | 11. | • | • | 6. | • | • | **3** |
| *Socijalistička Federativna Republika Jugoslavija SFR Jugoslavija* | X | 1. | 5. | 6. | 1. | 3. | X | X | X | X | X | X | X | X | X | **5** |
| *Sovjetski Savez Sovjetski Savez* | • | 5. | 1. | 2. | • | 1. | X | X | X | X | X | X | X | X | X | **4** |
|  Srbija | *Vidi  SFR Jugoslavija* | • | • | • | • | • | 9. | • | • | • | **1** |
|  Španjolska | • | 15. | • | 5. | 8. | 9. | 5. | 3. | 3. | 7. | 3. | 7. | • | 3. | • | **11** |
|  Švedska | • | 7. | • | • | 5. | 5. | 2. | 2. | 2. | • | • | 2. | 11. | 5. | • | **9** |
| Švicarska Švicarska | 3. | • | • | 8. | 7. | • | • | 8. | • | • | • | • | • | • | • | **4** |
|  Tunis | X | 16. | • | • | • | • | • | • | 10. | • | • | 8. | 12. | • | • | **5** |
| Ujedinjeno Kraljevstvo Velika Britanija | • | • | • | • | • | • | • | • | • | • | • | 12. | • | • | • | **1** |
| *Zapadna Njemačka Zapadna Njemačka* | X | 6. | 4. | • | 2. | • | X | X | X | X | X | X | X | X | X | **3** |

Turnir za žene
--------------

**Rukometni turnir na Olimpijskim igrama za žene** igra se svake četiri godine u sklopu Olimpijskih igara. Ženski turnir je prvi puta uveden na Olimpijskim igrama 1976. godine u Montrealu, četiri godine nakon što je odigran prvi muški turnir u dvoranskom rukometu. Od 1976. godine, turnir se igra na svim Olimpijskim igrama. 

Trenutno na glavnom turniru sudjeluje 12 reprezentacija sa svih kontinenata osim Oceanije, a aktualni prvak je Francuska, kojoj je to prvi naslov. Najuspješnija reprezentacija u historiji je Danska, koja je od 1996. do 2004. godine tri puta uzastopno osvajala olimpijsko zlato.

### Historija

Ženski rukomet prvi put je na Olimpijsim igrama uveden u Montrealu 1976. godine, kada je sudjelovalo ukupno šest reprezentacija. Natjecanje se igralo kroz jednu grupu u kojoj je svaka reprezentacija igrala međusobno, a medalje su se dijelile sukladno plasmanu u grupi. Prvu zlatnu medalju odnijela je reprezentacija Sovjetskog Saveza, koja je uspješno obranila titulu i na Igrama 1980. godine u Moskvi. 

Sovjetske reprezentativke nisu mogle obraniti naslov 1984. godine zbog bojkota tako da je zlato otišlo u ruke SFR Jugoslavije, koja je u finalu porazila Južnu Koreju. Koreanke su u Seoulu 1988. uspjele, na domaćem terenu, osvojiti zlatnu medalju, koju su i obranile 1992. godine u Barceloni. Nakon toga je uslijedila dominacija Dankinja, koje su osvajile tri uzastopna zlata na igrama 1996. 2000. i 2004. godine. Danska dominacija prekinuta je 2008. godine, kada su zlato odnijele Norvežanke, koje su ga uspješno obranile u Londonu 2012. godine.

Na turniru u Riju de Janeiru, zlato su odnijele reprezentativke Rusije, koje su u finalu svladale Francuskinje. Francuskinje su ipak osvojile svoj prvi naslov na Igrama 2020. godine u Tokyu; kako je muška reprezentacija te godine također osvojila zlato, Francuska je postala prva zemlja nakon SFR Jugoslavije 1984. godine koja je iste godine osvojila zlato i u muškom i u ženskom rukometu.

### Format

Zbog čestih promjena u broju reprezentacija koje su sudjelovale u završnom turniru, format ženskog rukometnog turnira na Olimpijskim igrama mijenjao se nekoliko puta prije nego se 2008. godine uskladio s formatom muškog turnira. 

Od 1976. do 1984. godine, na turniru je sudjelovalo samo šest reprezentacija, koje su međusobno igrale u jednoj grupi po jednu utakmicu. Nakon pet odigranih kola, medalje su se dodjeljivale ovisno o plasmanu u grupi. Godine 1988. broj reprezentacija povećan je na osam, a iste su bile raspoređene u dvije grupe po četiri ekipe. Dvije najbolje momčadi iz svake grupe išle su u drugu grupnu fazu, gdje su međusobno igrale po jednu utakmicu, a medalje su se dodjeljivale ovisno o plasmanu u grupi u drugoj fazi; treća i četvrta reprezentacija iz prve grupne faze išle su u drugu grupu, gdje su igrale za plasman od petog do osmog mjesta. 

Isti broj reprezentacija natjecao se i 1992. međutim uz promijenjen format. Prve dvije reprezentacije iz grupne faze odlazile su u polufinale, dok su treće i četvrte reprezentacije iz grupne faze igrale utakmice za plasman. Isti format zadržan je i u Atlanti 1996. godine. 

U Sydneyju 2000. godine ponovo dolazi do povećanja sudionica, s osam na deset, što ujedno donosi i promjenu formata. Reprezentacije su raspoređene u dvije grupe po pet ekipa, četiri koje su išle u četvrtfinale. Gubitnici iz četvrtfinala međusobno bi razigravali za plasman, dok bi pobjednici išli u polufinale, odnosno utakmicu za broncu i finale. Nakon što je 2004. godine format ostao nepromijenjen, godine 2008. je došlo do povećanja broja sudionica na 12, mada je format ostao nepromijenjen i isti kao na muškom turniru; jedina razlika je što se grupna faza sastojala od dvije grupe po šest (ne više pet) reprezentacija, što znači da su dvije reprezentacije ispadale već u prvoj fazi.

### Rezultati

#### Pregled dosadašnjih turnira

| Godina | Domaćin | Finale | Utakmica za 3. mjesto |
| --- | --- | --- | --- |
| Zlatne | Rezultat | Srebrne | Brončane | Rezultat | Četvrtoplasirane |
| 1976. | Kanada Montreal, Kanada | **Sovjetski Savez** | Grupni sustav | Istočna Njemačka | Mađarska | Grupni sustav | SR Rumunjska |
| 1980. | Sovjetski Savez Moskva, Sovjetski Savez | **Sovjetski Savez** | Grupni sustav | SFR Jugoslavija | Istočna Njemačka | Grupni sustav | Mađarska |
| 1984. | Sjedinjene Američke Države Los Angeles, Sjedinjene Države | **SFR Jugoslavija** | Grupni sustav | Južna Koreja | Kina | Grupni sustav | Zapadna Njemačka |
| 1988. | Južna Koreja Seoul, Južna Koreja | **Južna Koreja** | Grupni sustav | Norveška | Sovjetski Savez | Grupni sustav | SFR Jugoslavija |
| 1992. | Španija Barcelona, Španjolska | **Južna Koreja** | **28:21** | Norveška | Ujedinjeni tim | **24:20** | Njemačka |
| 1996. | Sjedinjene Američke Države Atlanta, Sjedinjene Države | **Danska** | **37:33**(produžeci) | Južna Koreja | Mađarska | **20:18** | Norveška |
| 2000. | Australija Sydney, Australija | **Danska** | **31:27** | Mađarska | Norveška | **22:21** | Južna Koreja |
| 2004. | Grčka Atena, Grčka | **Danska** | **34:34** (pr.)(4:2 - 7m) | Južna Koreja | Ukrajina | **21:18** | Francuska |
| 2008. | Narodna Republika Kina Peking, Kina | **Norveška** | **34:27** | Rusija | Južna Koreja | **33:28** | Mađarska |
| 2012. | Ujedinjeno Kraljevstvo London, Ujedinjeno Kraljevstvo | **Norveška** | **26:23** | Crna Gora | Španjolska | **31:29** | Južna Koreja |
| 2016. | Brazil Rio de Janeiro, Brazil | **Rusija** | **22:19** | Francuska | Norveška | **36:26** | Nizozemska |
| 2020. | Japan Tokyo, Japan | Francuska**Francuska** | **30:25** | ROO | Norveška | **36:19** | Švedska |
| 2024. | Francuska Pariz, Francuska |  | **:** |  |  | **:** |  |

#### Uspješne reprezentacije

Od uvođenja ženskog rukometnog turnira 1976. godine, ukupno su 34 ženske reprezentacije sudjelovale na završnom turniru; među njima su i neke zemlje koje danas više ne postoje. Među njima, samo se sedam reprezentacija ovjenčalo olimpijskim zlatom - tri otkako je uveden sustav na izbacivanje te četiri dok se igrao grupni sustav. 

Najuspješnija ženska reprezentacija je ona Danske, koja je tri puta uzastopno (1996. 2000. i 2004.) osvajala olimpijsko zlato, s tim da ni prije ni poslije te serije više nije igrala u polufinalu i tako došla u šansu osvojiti medalju. Po dva zlata, sva osvojena uzastopno, imaju i reprezentacije Sovjetskog Saveza (1976. i 1980.), Južne Koreje (1988. i 1992.) te Norveške (2008. i 2012.), dok SFR Jugoslavija, Rusija i Francuska imaju po jedno zlato, osvojeno 1984. 2016. odnosno 2020. godine. Kao i u muškom rukometu, sve osvajačice medalja su iz Europe, uz izuzetak reprezentacije Južne Koreje. Najviše osvojenih medalja, njih sedam, ima Norveška. 

|  Rang  | Zemlja | Zlato | Srebro | Bronca | Ukupno |
| --- | --- | --- | --- | --- | --- |
| 1 | Danska Danska | 3 | 0 | 0 | **3** |
| 2 | Južna Koreja Južna Koreja | 2 | 3 | 1 | **6** |
| 3 | Norveška Norveška | 2 | 2 | 3 | **7** |
| 4 | *Sovjetski Savez Sovjetski Savez* | 2 | 0 | 1 | **3** |
| 5 | Rusija Rusija\* | 1 | 2 | 1 | **4** |
| 6 | *Socijalistička Federativna Republika Jugoslavija SFR Jugoslavija* | 1 | 1 | 0 | **2** |
| Francuska Francuska | 1 | 1 | 0 | **2** |
| 7 | Mađarska Mađarska | 0 | 1 | 2 | **3** |
| 8 | *Istočna Njemačka Istočna Njemačka* | 0 | 1 | 1 | **2** |
| 9 | Crna Gora Crna Gora | 0 | 1 | 0 | **1** |
| 10 | Narodna Republika Kina Kina | 0 | 0 | 1 | **1** |
| Ukrajina Ukrajina | 0 | 0 | 1 | **1** |
| Španija Španjolska | 0 | 0 | 1 | **1** |
| **Ukupno** | **12** | **12** | **12** | **36** |

**Napomena:** Reprezentacije u italiku označavaju one zemlje koje su se u međuvremenu raspale ili spojile s drugim zemljama.
\* Brončana medalja koju je Ujedinjeni tim osvojio 1992. danas se pripisuje Rusiji.

### Nagrade

| Olimpijada | Najbolji strijelac |  | Najbolja vratarka |  | Najbolja igračica |
| --- | --- | --- | --- | --- | --- |
| Igrač | Gol. | Uda. |  % | Uta. |
| Kanada 1976. | N/D | N/D | N/D |
| Sovjetski Savez 1980. |
| Sjedinjene Američke Države 1984. |
| Južna Koreja 1988. |
| Španija 1992. |  Natalija Morskova | 41 | 61 | 67% | 5 | Austrija Marianna Racz |
| Sjedinjene Američke Države 1996. | Južna Koreja Im O-gyeong | 41 | 58 | 71% | 5 | Danska Susanne Lauritsen |
| Australija 2000. | Norveška Kjersti Grini | 61 | N/D | N/D | 7 | Norveška Heidi Tjugum |
| Grčka 2004. | Mađarska Bojana Radulovics | 54 | N/D | N/D | 7 | Danska Rikke Schmidt |
| Narodna Republika Kina 2008. | Rumunija Ramona Maier | 56 | 78 | 72% | 8 | Norveška Katrine Lunde Haraldsen |
| Ujedinjeno Kraljevstvo 2012. | Crna Gora Katarina Bulatović | 53 | 93 | 57% | 8 | Norveška Kari Aalvik Grimsbø |
| Brazil 2016. | Norveška Nora Mørk | 62 | 96 | 65% | 8 | Norveška Kari Aalvik Grimsbø | Rusija Ana Vjahireva |
| Japan 2020. | Norveška Nora Mørk | 52 | 72 | 72% | 8 | Norveška Katrine Lunde |  Ana Vjahireva |
| Francuska 2024. |  |  |  |  |  |  |  |

#### Najbolja ekipa

| Olimpijada | Golmani | Krila | Pivoti | Vanjski igrači |
| --- | --- | --- | --- | --- |
| Kanada Montreal 1976. | N/D |
| Sovjetski Savez Moskva 1980. |
| Sjedinjene Američke Države Los Angeles 1984. |
| Južna Koreja Seoul 1988. |
| Španija Barcelona 1992. | Austrija Marianna Racz | Južna Koreja I Mi Yeong Marina Bažanova | Norveška Heidi Sundal |  Natalija MorskovaJužna Koreja Im O-gyeongNjemačka Silvia Schmitt |
| Sjedinjene Američke Države Atlanta 1996. | Danska Susanne Lauritsen | Južna Koreja Kim Eun-miJužna Koreja Hong Jeong-ho | Mađarska Erzsébet Kocsis | Danska Anja AndersenJužna Koreja Im O-gyeongNorveška Kjersti Grini |
| Australija Sydney 2000. | Norveška Heidi Tjugum | Danska Anette HoffmannDanska Janne Kolling | Francuska Véronique Pecqueux-Rolland | Južna Koreja O Seong-okMađarska Bojana RadulovicsNorveška Kjersti Grini |
| Grčka Atena 2004. | Danska Rikke Schmidt | Danska Line DaugaardJužna Koreja U Seon-hui | Francuska Véronique Pecqueux-Rolland | Danska Katrine FruelundJužna Koreja I Sang-eunUkrajina Marina Vergeljuk |
| Narodna Republika Kina Peking 2008. | Norveška Katrine Lunde Haraldsen | Mađarska Orsolya VértenRumunija Ramona Maier | Norveška Else-Marthe Sørlie Lybekk | Rusija Ljudmila PostnovaJužna Koreja O Seong-okRusija Irina Bliznova |
| Ujedinjeno Kraljevstvo London 2012. | Norveška Kari Aalvik Grimsbø | Južna Koreja Jo Hyo-biBrazil Alexandra do Nascimento | Norveška Heidi Løke | Crna Gora Bojana PopovićŠpanija Marta ManguéCrna Gora Katarina Bulatović |
| Brazil Rio de Janeiro 2016. | Norveška Kari Aalvik Grimsbø | Rusija Polina KuznjecovaŠvedska Nathalie Hagman | Norveška Heidi Løke | Francuska Allison PineauRusija Darja DmitrijevaFrancuska Alexandra Lacrabère |
| Japan Tokyo 2020. | Norveška Katrine Lunde |  Polina KuznjecovaFrancuska Laura Flippes | Francuska Pauletta Foppa | Švedska Jamina RobertsFrancuska Grâce Zaadi Ana Vjahireva |
| Francuska Pariz 2024. |  |  |  |  |

### Rekordi i statistike

#### Kapetanice i izbornici reprezentacija olimpijskih prvakinja

| Igre | Kapetanica | Izbornik | Reprezentacija |
| --- | --- | --- | --- |
| Kanada 1976. | N/D | Sovjetski Savez Igor Turčin | Sovjetski Savez Sovjetski Savez |
| Sovjetski Savez 1980. | N/D | Sovjetski Savez Igor Turčin | Sovjetski Savez Sovjetski Savez |
| Sjedinjene Američke Države 1984. | N/D | Socijalistička Federativna Republika Jugoslavija Josip Samaržija | Socijalistička Federativna Republika Jugoslavija SFR Jugoslavija |
| Južna Koreja 1988. | N/D | N/D | Južna Koreja Južna Koreja |
| Španija 1992. | N/D | Južna Koreja Chung Hyung-kyun | Južna Koreja Južna Koreja |
| Sjedinjene Američke Države 1996. | Janne Kolling | Danska Ulrik Wilbek | Danska Danska |
| Australija 2000. | Janne Kolling | Danska Jan Pytlick | Danska Danska |
| Grčka 2004. | Karen Brødsgaard | Danska Jan Pytlick | Danska Danska |
| Narodna Republika Kina 2008. | Gro Hammerseng | Norveška Marit Breivik | Norveška Norveška |
| Ujedinjeno Kraljevstvo 2012. | Marit Malm Frafjord | Island Þórir Hergeirsson | Norveška Norveška |
| Brazil 2016. | Irina Bliznova | Rusija Jevgenij Trefilov | Rusija Rusija |
| Japan 2020. | Coralie Lassource | Francuska Olivier Krumbholz | Francuska Francuska |
| Francuska 2024. |  |  |  |

#### Nastupi kroz historiju

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **Momčad** | **Kanada1976** | **Sovjetski Savez1980** | **Sjedinjene Američke Države1984** | **Južna Koreja1988** | **Španija1992** | **Sjedinjene Američke Države1996** | **Australija2000** | **Grčka2004** | **Narodna Republika Kina2008** | **Ujedinjeno Kraljevstvo2012** | **Brazil2016** | **Japan2020** | **Francuska2024** | **Ukupno** |
| Angola Angola | • | • | • | • | • | 7. | 9. | 9. | 12. | 10. | 8. | 10. | • | **7** |
| Argentina Argentina | • | • | • | • | • | • | • | • | • | • | 12. | • | • | **1** |
| Australija Australija | • | • | • | • | • | • | 10. | • | • | • | • | • | • | **1** |
| Austrija Austrija | • | • | 6. | • | 5. | • | 5. | • | • | • | • | • | • | **3** |
| Brazil Brazil | • | • | • | • | • | • | 8. | 7. | 9. | 6. | 5. | 11. | • | **6** |
| Crna Gora Crna Gora | *Vidi  SFR Jugoslavija* | • | • | • | • | • | 2. | 11. | 6. | • | **3** |
| *Čehoslovačka Čehoslovačka* | • | 5. | • | 5. | • | X | X | X | X | X | X | X | X | **2** |
| Danska Danska | • | • | • | • | • | 1. | 1. | 1. | • | 9. | • | • | • | **4** |
| Francuska Francuska | • | • | • | • | • | • | 6. | 4. | 5. | 5. | 2. | 1. | Q | **7** |
| Grčka Grčka | • | • | • | • | • | • | • | 10. | • | • | • | • | • | **1** |
| Hrvatska Hrvatska | *Vidi  SFR Jugoslavija* | • | • | • | • | • | 7. | • | • | • | **1** |
| *Istočna Njemačka Istočna Njemačka* | 2. | 3. | • | • | X | X | X | X | X | X | X | X | X | **2** |
| Japan Japan | 5. | • | • | • | • | • | • | • | • | • | • | 12. | • | **2** |
| Južna Koreja Južna Koreja | • | • | 2. | 1. | 1. | 2. | 4. | 2. | 3. | 4. | 10. | 8. | • | **10** |
| Kanada Kanada | 6. | • | • | • | • | • | • | • | • | • | • | • | • | **1** |
| Kazahstan Kazahstan | *Vidi  Sovjetski Savez* | • | • | • | • | 10. | • | • | • | • | **1** |
| Narodna Republika Kina Kina | • | • | 3. | 6. | • | 5. | • | 8. | 6. | • | • | • | • | **5** |
| Republika Kongo Kongo | • | 6. | • | • | • | • | • | • | • | • | • | • | • | **1** |
| Mađarska Mađarska | 3. | 4. | • | • | • | 3. | 2. | 5. | 4. | • | • | 7. | • | **7** |
| Nigerija Nigerija | • | • | • | • | 8. | • | • | • | • | • | • | • | • | **1** |
| Nizozemska Nizozemska | • | • | • | • | • | • | • | • | • | • | 4. | 5. | • | **2** |
| Norveška Norveška | • | • | • | 2. | 2. | 4. | 3. | • | 1. | 1. | 3. | 3. | • | **8** |
| Njemačka Njemačka | *Vidi  Zapadna Njemačka* | 4. | 6. | • | • | 11. | • | • | • | • | **3** |
| Obala Slonovače Obala Bjelokosti | • | • | • | 8. | • | • | • | • | • | • | • | • | • | **1** |
| Rumunija Rumunjska | 4. | • | • | • | • | • | 7. | • | 7. | • | 9. | • | • | **4** |
| Rusija Rusija | *Vidi  Sovjetski Savez* | 3. | • | • | • | 2. | 8. | 1. | 2. | • | **4** |
| Sjedinjene Američke Države Sjedinjene Države | • | • | 5. | 7. | 6. | 8. | • | • | • | • | • | • | • | **4** |
| *Socijalistička Federativna Republika Jugoslavija SFR Jugoslavija* | • | 2. | 1. | 4. | X | X | X | X | X | X | X | X | X | **3** |
| *Sovjetski Savez Sovjetski Savez* | 1. | 1. | • | 3. | X | X | X | X | X | X | X | X | X | **4** |
| Španija Španjolska | • | • | • | • | 7. | • | • | 6. | • | 3. | 6. | 9. | • | **5** |
| Švedska Švedska | • | • | • | • | • | • | • | • | 8. | 11. | 7. | 4. | • | **4** |
| Ukrajina Ukrajina | *Vidi  Sovjetski Savez* | • | • | • | 3. | • | • | • | • | • | **1** |
| Ujedinjeno Kraljevstvo Velika Britanija | • | • | • | • | • | • | • | • | • | 12. | • | • | • | **1** |
| *Zapadna Njemačka Zapadna Njemačka* | • | • | 4. | • | X | X | X | X | X | X | X | X | X | **1** |

Vanjske poveznice
-----------------

* Olimpijske igre na stranici IHF-a

| * p
* r
* u
Olimpijski pobjednici u rukometu |
| --- |
| 

|  |  |
| --- | --- |
| Muškarci | Žene |
|  |
| 
**1936:** Njemačka Treći Reicha
**1972:** Sovjetski Savez Sovjetski Savez
**1976:** Socijalistička Federativna Republika Jugoslavija SFR Jugoslavija
**1980:**  Istočna Njemačka
**1984:** Socijalistička Federativna Republika Jugoslavija SFR Jugoslavija
**1988:** Sovjetski Savez Sovjetski Savez
**1992:**  Ujedinjeni tim
**1996:**  Hrvatska
**2000:**  Rusija
**2004:**  Hrvatska
 | 
**2008:** Francuska Francuska
**2012:** Francuska Francuska
**2016:**  Danska
**2020:**  Francuska
 | 
**1936:** *bez turnira*
**1972:** *bez turnira*
**1976:** Sovjetski Savez Sovjetski Savez
**1980:** Sovjetski Savez Sovjetski Savez
**1984:** Socijalistička Federativna Republika Jugoslavija SFR Jugoslavija
**1988:** Južna Koreja Južna Koreja
**1992:** Južna Koreja Južna Koreja
**1996:** Danska Danska
**2000:** Danska Danska
**2004:** Danska Danska
 | 
**2008:** Norveška Norveška
**2012:** Norveška Norveška
**2016:** Rusija Rusija
**2020:** Francuska Francuska
 |

 |  |
| a Rukometni turnir na Olimpijadi 1936. bio je u velikom rukometu. |